- થરાદ તાલુકાના ખેડૂતોએ પડતર પ્રશ્નોના નિરાકરણ માટે થરાદ નાયબ કલેક્ટરને આવેદનપત્ર આપ્યું પાઠવ્યું હતું. ભારતીય કિસાન સંઘના નેજા હેઠળ એકઠા થયેલા ખેડૂતોએ વિશાળ રેલી યોજી હતી. પડતર માગણી પૂરી કરવાની માગણી સાથે નીકળેલી આ રેલીમાં ખેડૂતોએ સુત્રોચ્ચારો કર્યા હતા. પૂરથી નિષ્ફળ ગયેલ પાકની નુકસાનીનું વળતર. જમીનનું ધોવાણ. સીમતળમાં ભરાતાં વરસાદી પાણીનો કાયમી નિકાલ. પશુધનની નુકસાનીનું વળતર સહિતની અનેક માગણીઓ આવેદન પત્રમાં કરવામાં આવી હતી. સાથે જ આગામી 30 દિવસની અંદર માગણીઓનો નિકાલ નહીં આવે તો આંદોલન કરવાની ચિમકી ખેડૂતોએ ઉચ્ચારી હતી.